สิ่งที่เทวดาเห็น
ศิษย์ขงจื๊อคนหนึ่ง มองเห็นสิ่งสกปรกตกลงในหม้อโจ๊ก เขารีบเอาทัพพีตักมันขึ้น ตั้งใจจะเททิ้ง แต่ก็นึกเสียดายส่วนดีๆของเนื้อโจ๊ก จึงเปลี่ยนใจตักใส่ปาก,พอดีขงจื๊อมาเห็นเข้าก็กล่าวตำหนิ เมื่อศิษย์ชี้แจง อาจารย์จึงเปลี่ยนคำตำหนิเป็นคำชม,เรื่องเล่าสั้นๆเรื่องนี้ อยู่ในคำอธิบายความหมายดีๆ สิ่งที่เห็นไม่เป็นอย่างที่คิด จากหนังสือเรื่อง เรื่องง่ายๆความหมายดีๆ (สำนักพิมพ์อินสไปร์ สุริยเทพ ไชยมงคล รวบรวม พ.ศ.2553),ผมเคยอ่านเรื่องนี้มาหลายครั้ง แต่ต้นเรื่องง่ายๆสิ่งสำคัญที่ตามองไม่เห็น ผมเพิ่งอ่าน น่าสนใจมาก จึงต้องเอามาเล่าต่อ,เทวดาแก่พาเทวดาหนุ่มลงจากสวรรค์ เดินทางท่องเที่ยวในโลกมนุษย์ คืนแรก สองเทวดาเลือกเข้าไปขอพักบ้านหลังใหญ่ ของเศรษฐี,เศรษฐีบ้านนี้ขี้เหนียว เขาให้สองเทวดาพักนอนในมุมมืดของห้องใต้ดิน ซึ่งทั้งไม่สะอาดและหนาวเย็น ขณะเอนกายลงนอน เทวดาแก่เห็นรูกำแพงบ้านโหว่ จึงลุกขึ้นไปอุดรูจนเรียบร้อย,ท่านทำไปทำไม เทวดาหนุ่มถาม บางสิ่งไม่ได้เป็น อย่างที่ตาเห็น เทวดาแก่ตอบ,คืนที่สอง สองเทวดาไปขอพักในกระท่อมซอมซ่อของชาวนายากจน เจ้าของบ้านใจดี เอาอาหารที่มีเหลือน้อยนิด ออกมาเลี้ยงดูอย่างเต็มใจ,ได้เวลานอน เจ้าของบ้านก็ยกเตียงนอนของเขาให้แขกทั้งสองนอน,ตื่นเช้าสองเทวดาก็เห็นชาวนาและเมียนั่งร้องไห้ เหตุเพราะวัว ทรัพย์สินมีค่าเดียวที่เขามีอยู่ตายไปเมื่อกลางดึก,เทวดาหนุ่มโกรธเทวดาแก่ เขาฮึดฮัด ทำไมท่านจึงปล่อยเรื่องให้เป็นเช่นนี้เล่า,เทวดาแก่ยังนิ่ง เทวดาหนุ่มก็ฟูมฟาย เมื่อคืนก่อนท่านนอนบ้านเศรษฐี เขาต้อนรับเราอย่างเสียไม่ได้ แต่ท่านกลับช่วยอุดรูกำแพงบ้านให้เขา,แต่พอมานอนบ้านชาวนาผู้มีน้ำใจประเสริฐ ท่านกลับไม่ช่วยอะไรเขาเลยปล่อยให้วัวตัวเดียวของเขาตาย,บางสิ่งไม่ได้เป็นอย่างที่ตาเห็นหรอก เทวดาแก่ว่า,เมื่อตอนที่เรานอนบ้านเศรษฐี ข้ามองเห็นทองคำแท่งฝังอยู่เต็มกำแพง ข้าจึงอุดรูกำแพงเพื่อไม่ให้เขาได้เห็นและได้ทองคำเหล่านั้นไป,ส่วนเหตุการณ์ในบ้านชาวนา เมื่อกลางดึกนั้น ยมทูตกำลังมารับดวงวิญญาณของภรรยาชาวนา ข้าจึงจัดแจงเอาวิญญาณของแม่วัวให้ยมทูตไปแทน,นิทานจบลงตรงนี้ ไม่มีคำสอนต่อท้าย อ่านแล้วก็ต้องพยายามทำความเข้าใจเอง,บางสิ่งในโลกมนุษย์ไม่ได้เกิดแค่ สิ่งที่เห็นไม่เป็นอย่างที่คิด และอีกบางสิ่ง อย่างเรื่องที่บ้านชาวนา แม้กระทั่งเทวดาด้วยกัน ถ้าเทวดาแก่ไม่บอก เทวดาหนุ่มก็ยังไม่รู้,อ่านนิทานเรื่องนี้แล้ว ผมพยายามเทียบเคียงกับเรื่องที่รัฐบาลกำลังปลดล็อก คลายล็อก กระบวนการเลือกตั้งให้นักการเมือง,สิ่งที่นักการเมืองขุ่นเคืองนักหนา ในสายตาเทวดาอาจเป็นคุณ,ในสายตาทหาร เสรีภาพที่นักการเมืองต้องการ หากแลกกับความสงบของบ้านเมือง ที่เรียบร้อยมากว่าสี่ปี บางครั้งก็อาจคุ้มค่ากว่ากัน.,กิเลน ประลองเชิง
เทวดาแก่เห็นรูกำแพงบ้านโหว่ จึงลุกขึ้นไปอุดรูจนเรียบร้อย ท่านทำไปทำไม เทวดาหนุ่มถาม บางสิ่งไม่ได้เป็น อย่างที่ตาเห็น เทวดาแก่ตอบ
เทวดา,โลกมนุษย์,สิ่งที่เห็น,ชักธงรบ,กิเลน ประลองเชิง